# name
El patrimoni arquitectònic a la vila de Piera. Una mirada panoràmica sobre la conservació dels béns immobles pierencs catalogats

# metadata.dc.description[].value
Treballs Finals de Grau d'Història de l'Art, Facultat de Geografia i Història, Universitat de Barcelona, Curs: 2020-2021, Tutor: Antoni Conejo da Pena

# metadata.dc.description.abstract[].value
El patrimoni arquitectònic a la vila de Piera: Una mirada panoràmica sobre la conservació dels béns immobles pierencs catalogats, parteix de la simbiosi de diferents àrees temàtiques que susciten el meu interès: la conservació del patrimoni, l’anàlisi arquitectònica i la història i la cultura de Piera; el meu poble. El germen d’aquest treball fou la restauració dels esgrafiats de la façana de Casa Sastre, que tingué lloc entre la tardor i l’hivern de l’any 2019, i que posteriorment esdevingué la temàtica per un treball titulat La Casa Sastre de Piera, per a l’assignatura de tercer de grau: Conservació de béns culturals. Després de fer-lo, vaig tenir molt clar que volia anar més enllà entorn d’aquesta temàtica. Sobre la taula tenia dues opcions: o bé estudiar de forma monogràfica aquesta casa senyorial de Piera i aprofundir, o bé donar vàries passes enrere i aportar una mirada panoràmica i dibuixar quin és l’estat de conservació dels béns immobles catalogats. Finalment vaig creure més útil aportar una mirada general que pogués servir per diagnosticar els esculls en la conservació patrimonial pierenca i els seus dèficits, amb la voluntat idealista d’extrapolar part del que es planteja en aquest text a la realitat.

# metadata.dc.source[].value
Treballs Finals de Grau (TFG) - Història de l'Art

# metadata.dc.title[].value
El patrimoni arquitectònic a la vila de Piera. Una mirada panoràmica sobre la conservació dels béns immobles pierencs catalogats